ZAPISNIK

42. sjednice Vijeća Mjesnog odbora Kupinečki Kraljevec I.,
održane 27. rujna 2024. (petak),
 s početkom u 20,00 sati
Nazočni članovi Vijeća: Žarko Vučak, Stjepan Barić, Darko Pereković i Lucija Josipović.
Nenazočni članovi Vijeća: Ivana Pogačić, potpredsjednica Vijeća.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća što znači da Vijeće može pravovaljano odlučivati te otvara 42. sjednicu Vijeća. 
      Predlaže da Vijeće započne s radom te daje zapisnik 41. sjednice na usvajanje.

      Zapisnik 41. sjednice usvojen je jednoglasno (4 „za“).

      Predsjednik Vijeća  daje zapisnik 42. sjednice na usvajanje.

      Zapisnik 42. sjednice usvojen je jednoglasno (4 „za“).
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (4 „za“) usvojilo 
dnevni red:
1. Prijedlog zaključka o potrebnom planiranju sredstava za Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec I.  u 2025.
2. Prijedlog zaključka  o potrebnom postavljanju prometnih zrcala u ulici Mrakov breg    

 3.  Prijedlog zaključka o prioritetima uređenja vodotoka i kanala za oborinsku odvodnju na području

            Mjesnog odbora Kupinečki Kraljevec I.

       4.  Prijedlog zaključka o potrebnom brisanju lokacije Obrešćica  kao lokacije za potrebe smještaja 

           kompostane

       5. Obavijesti, pitanja i prijedlozi          

Ad 1) Prijedlog zaključka o potrebnom planiranju sredstava za Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec I.  u 2025.
          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te otvara raspravu.

Budući da se nitko ne javlja za riječ, Prijedlog zaključka daje na glasovanje.

          Vijeće je jednoglasno (4 „za“) donijelo
ZAKLJUČAK

o potrebnom planiranju sredstava za potrebe Vijeća Mjesnog odbora  Kupinečki Kraljevec I. u Planu potreba za aktivnostima, programima i projektima unapređenja kvalitete života građana u 2025. godini

1. Vijeće Mjesnog odbora Kupinečki Kraljevec I. raspravljalo je o Planu potreba za aktivnostima, programima i projektima unapređenja kvalitete života građana u 2025. godini.

2. Vijeće Mjesnog odbora Kupinečki Kraljevec I.  traži da se prilikom izrade Financijskog plana Vijeća Gradske četvrti Brezovica za 2025. godinu osiguraju sredstva za 3.000,00 eura na poziciji Ostali nespomenuti rashodi poslovanja – VMO kako bi mogli realizirati Plan potreba za aktivnostima, programima i projektima unapređenja kvalitete života građana u 2025. godini.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Prijedlog zaključka  o potrebnom postavljanju prometnih zrcala u ulici Mrakov breg    

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te otvara raspravu.

Budući da se nitko ne javlja za riječ, Prijedlog zaključka daje na glasovanje.

          Vijeće je jednoglasno (4 „za“) donijelo

ZAKLJUČAK

 o potrebnom postavljanju prometnih zrcala na ulici Mrakov breg 

1. Vijeće Mjesnog odbora Kupinečki Kraljevec I., zbog pojačanog prometa uzrokovanim rekonstrukcijom ulice Kraljevečki brijegi, ponovo je raspravilo problematiku prometa u ulici Mrakov breg. U odvijanju prometa dolazi do susretanja vozila u usjeku gdje nije moguće mimoilaženje pa se vozila moraju vraćati vožnjom unatrag pedesetak metara.  Problem postaje još veći kada se napravi kolona te je vožnja unatrag vrlo komplicirana i nesigurna. Postavljanjem prometnih zrcala omogućilo bi se da vozači uoče dolazak vozila iz suprotnog smjera prije usjeka te bi mogla pričekati vozila iz suprotnog smjera. 

2. Stoga Vijeće traži da se žurno postave dva prometna zrcala prema skici iz priloga.

3. Ovaj zaključak dostavlja se Vijeću Gradske četvrti Brezovica na dalje postupanje.
O b r a z l o ž e n j e

Vijeće Mjesnog odbora Kupinečki Kraljevec I., zbog pojačanog prometa uzrokovanim rekonstrukcijom ulice Kraljevečki brijegi, ponovo je raspravilo problematiku prometa u ulici Mrakov breg. Napominjemo da je ulica spojna cesta  za cijeli zapadni dio Kupinečkog Kraljevca prema školi, trgovini i ambulanti te skraćuje putovanje za nekoliko kilometara. Zato je Vijeće ranije  potaknulo inicijativu da se prometnica proširi. Sada zbog rekonstrukcije ulice Kraljevečki brijegi  promet još intenzivniji jer prometnicu vozači koriste i kao obilaznu cestu.  U odvijanju prometa dolazi do susretanja vozila u usjeku gdje nije moguće mimoilaženje pa se vozila moraju vraćati vožnjom unatrag pedesetak metara.  Problem postaje još veći kada se napravi kolona te je vožnja unatrag vrlo komplicirana i nesigurna. Postavljanjem prometnih zrcala omogućilo bi se da vozači uoče dolazak vozila iz suprotnog smjera prije usjeka te bi pričekati vozila iz suprotnog smjera. 

Stoga Vijeće traži da se žurno postave dva prometna zrcala prema skici iz priloga. 

Ad 3) Prijedlog zaključka o prioritetima uređenja vodotoka i kanala za oborinsku odvodnju na 
           području Mjesnog odbora Kupinečki Kraljevec I.

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te otvara raspravu.

Budući da se nitko ne javlja za riječ, Prijedlog zaključka daje na glasovanje.

          Vijeće je jednoglasno (4 „za“) donijelo
ZAKLJUČAK

 o prioritetima uređenja vodotoka i kanala za oborinsku odvodnju

 na području Mjesnog odbora  Kupinečki Kraljevec I.

4. Vijeće Mjesnog odbora Kupinečki Kraljevec I., na traženje Hrvatskih voda raspravilo je stanje vodotoka i kanala za oborinsku odvodnju na području Mjesnog odbora Kupinečki Kraljevec I. te je odredilo prioritete za 2025. godinu kako slijedi: 

a) izdizanje nasipa ili izgradnja  potpornog  zida na sjevernoj strani kanala na k.č.1083/9 i 1083/1 k.o i izgradnja novog mosta 

b) čiščenja i uređenja kanala koji ide između gornjeg dijela Starjaka i Lojena, i to od k.č.120/4 k.o. Kup.Kraljevec i k.č. 39/2 k.o. Starjak pa do k.č.126/1 k.o. Kup.Kraljevec i k.č. 52/3 k.o. Starjak.
5. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Prijedlog zaključka o potrebnom brisanju lokacije Obrešćica  kao lokacije za potrebe
           smještaja kompostane

          Predsjednik Vijeća, Žarko Vučak obrazlaže Prijedlog zaključka te otvara raspravu.
Nakon kraće rasprave Vijeće je jednoglasno (4 „za“) donijelo

ZAKLJUČAK

 o potrebnom brisanju lokacije Obrešćica  kao lokacije za potrebe smještaja kompostane

1. Vijeće Mjesnog odbora Kupinečki Kraljevec I., po objavljenom pozivu za sudjelovanje u javnoj raspravi i dostavi svojih pisanih mišljenja, prijedloge i primjedba na Prijedlog izmjena i dopuna Prostornog plana Grada Zagreba i Stratešku studiju utjecaja izmjena i dopuna Prostornog plana Grada Zagreba na okoliš upoznalo se s Prijedlogom plana za javnu raspravu.

2. Vijeće izražava svoje nezadovoljstvo s predloženim Izmjenama i dopunama Prostornog plana Grada Zagreba 2024. s obzirom da u njemu nije ispoštovan Zaključak Gradske skupštine Grada Zagreba KLASA: 021-05/18-01/235, URBROJ 251-01-05-18-3 od 24. svibnja 2018, 

3. Stoga Vijeće traži da se u  Prijedlogu izmjena i dopuna Prostornog plana Grada Zagreba  2024 briše :

a) U točki 2.4.2.8. tekst „ Lokacija Obreščica određuje se za potrebe smještaja kompostane“

b) U točki 8.4 tekst  (4.) Određuje se lokacija Obreščica za potrebe smještaja kompostane.

c) U svim kartografskim prikazima oznaka K na lokaciji Obrešćica. 

4. Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e
Poznato je koliki protest građana je bio vezano za najavu izgradnje navedene kompostane i da su građani smireni usvajanjem amandmana o brisanju te lokacije na sjednici Gradske skupštine. Nepoštivanjem odredbi iz navedenog amandmana u sada objavljenom Prijedlogu izmjena i dopuna Prostornog plana Grada Zagreba za javnu raspravu, a vezanim za brisanje kompostane Obrešćica iz Prostornog plana vratio nas je u stanje zabrinutosti i bunta.

Mjesni odbori i Vijeće Gradske četvrti Brezovica svojim zaključcima u više navrata su upozoravali na niz nepravilnosti i tražili da se odmah pristupi izmjenama Prostornog plana u kojima će se brisati lokacija Obreščica iz tekstualnog i kartografskog prikaza Prostornog plana, kao lokacije K. 1. Stoga je Vijeće neugodno iznenađeno i ogorčeno što u predloženim Izmjenama i dopunama Prostornog plana Grada Zagreba 2024. nije isto učinjeno, te traži da se ispoštuju odredbe amandmana koji je Gradska skupština IZGLASALA na 13. sjednici, 24. svibnja 2018., te donijela ZAKLJUČAK kojim zadužuje gradonačelnika Grada Zagreba da pokrene  postupak izmjena i dopuna Prostornog plana Grada Zagreba za brisanja lokacije Obreščica kao lokacije za postrojenje za obradu biootpada, a koji je i jedan od razloga i programskih polazišta za izmjene i dopune Prostornog plana Grada Zagreba iz 2020.godine. 

S obzirom na sve navedeno, Vijeće traži da se promijeni prijedlog  Izmjena i dopuna  Prostornog plana Grada Zagreba 2024, te da se ispoštuju  Zaključci mjesne samouprave Gradske četvrti Brezovica i Zaključak skupštine Grada Zagreba, te da se briše  lokacija Obrešćica, kao lokacije za potrebe kompostane ili građevine za biološku ili termičku obradu otpada kako je navedeno u kartografskim prikazima Prostornog plana Grada Zagreba, iz tekstualnog i kartografskog prikaza Prostornog plana Grada Zagreba. 

Ad 5) Obavijesti, pitanja i prijedlozi 
       Predsjednik Vijeća, Žarko Vučak informira članove Vijeća  o aktivnostima poduzetim u cilju realizacije akcije nastavka uređivanja kolnika ulice Starjak (zacjevljenje s proširenjem), prema rakrižju s ulicom Kraljevečki brijegi te da će u ponedjeljak biti održan sastanak  s predstavnicima Zagrebačkih cesta, NC-I, u vezi navedene akcije. 

      Nadalje, upoznaje članove Vijeća s prijedlogom predsjednika VMO Kupinečki Kraljevec – centar da Vijeće Mjesnog odbora Kupinečki Kraljevec I. podrži uređivanje ulice Kraljevečka cesta iz Programa asfaltiranja nerazvrstanih cesta I. reda na području Grada Zagreba u 2025. Napominje da navedeni Program donosi Gradska skupština Grada Zagreba. 

Lucija Josipović navodi da je protiv navedenog prijedloga jer na području Mjesnog odbora Kupinečki Kraljevec I. ima prometnica koje treba urediti i u lošijem su stanju od Kraljevečke ceste, npr. Palčićka i Lešćina.
Predsjednik Vijeća, Žarko Vučak navodi da je za sada Vijeće o tome informirano te da će na idućoj sjednici donijeti zaključak.
      Predsjednik Vijeća, Žarko Vučak upoznaje članove Vijeća da je F.H. iz Štrpeta opet podnio zahtjev kojim predlaže prenamjenu zgrade MO Kupinečki Kraljevec I. za dječji vrtić usprkos tome što se Vijeće Mjesnog odbora Kupinečki Kraljevec I. već više puta pismeno i usmeno očitovalo o navedenom prijedlogu. Zahtjev je upućen Uredu Gradonačelnika. 
Lucija Josipović navodi da će sastaviti odgovor.

       Predsjednik Vijeća, Žarko Vučak informira članove Vijeća o koordinacijskom sastanku vezano uz potrebu izgradnje izvoda za vodovod i kanalizaciju za odvojke i izvedbu pripreme za priključke na slobodnim građevinskim parcelama u ulici Kraljevečki brijegi te o problematici koja se pojavila prilikom rekonstrukcije ulice Kraljevečki brijegi kod Kraljevečki brijegi III. odvojak. Njegove sugestije  u cilju rješavanja problema nisu prihvaćene.
       Budući da se nitko ne javlja za riječ, predsjednik Vijeća zaključuje 42. sjednicu Vijeća Mjesnog odbora Kupinečki Kraljevec I.

           Dovršeno u 20,48  sati.
         Zapisnik vodila:
           Lidija Špišić
     KLASA: 024-08/24-003/1960
     URBROJ: 251-13-11-8/005-24-2
     Kupinečki Kraljevec, 27. rujna 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 42. sjednici Vijeća Mjesnog odbora Kupinečki Kraljevec I.,

27. rujna 2024.



	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.

	Žarko Vučak - predsjednik
	+
	+
	+
	+
	

	Ivana Pogačić  – potpredsjednica
	
	
	
	
	

	Stjepan Barić
	+
	+
	+
	+
	

	Lucija Josipović
	+
	+
	+
	+
	

	Darko Pereković
	+
	+
	+
	+
	

	*  ZA=  +

PROTIV=  —

	SUZDRŽAN=  0
	

	NIJE PRISUTAN= prekrižiti ime


